บาทแข็งกด “ทองไทย” เช้านี้ร่วง 100 บ. ทองคำแท่ง ขายออกบาทละ 26,050 รูปพรรณ 26,550 บ.
สมาคมค้าทองคำ รายงานราคาทอง เปิดตลาดเช้านี้ "ทองไทย" ร่วง 100 บ. เจอบาทแข็งกดดัน ทองคำแท่ง ขายออกบาทละ 26,050 รูปพรรณ 26,550 บ.
สมาคมค้าทองคำ รายงานราคาทอง เปิดตลาดเช้านี้ "ทองไทย" ร่วง 100 บ. เจอบาทแข็งกดดัน ทองคำแท่ง ขายออกบาทละ 26,050 รูปพรรณ 26,550 บ.
10 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (10 ก.พ.64) เมื่อเวลา 09.25 น.ที่ผ่านมา ราคาปรับลดลง 100 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่มีการประกาศราคาทั้งหมด 5 รอบ รวมราคาปรับขึ้นแรง 350 บาท โดยมีปัจจัยกดดันจากเงินบาทแข็งค่าขึ้นมากบริเวณ 29.92 บาท
โดยราคาทองคำแท่งวันนี้ รับซื้ออยู่ที่บาทละ 25,950.00 บาท ขายออกที่ราคาบาทละ 26,050.00 บาท
ทองรูปพรรณ รับซื้ออยู่ที่ราคาบาทละ 25,483.96 บาท ขายออกที่บาทละ 26,550.00 บาท
ราคาทองคำ Spot เช้านี้ลดลงสู่บริเวณ 1,839 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 3.3 ดอลลาร์ สู่ระดับ 1,837.5 ดอลลาร์ เนื่องมาจากยังคงได้รับแรงหนุนจากความหวังการออกมาตรการกระตุ้นเศรษฐกิจวงเงิน 1.9 ล้านล้านดอลลาร์ของสหรัฐ รวมถึง การอ่อนค่าของสกุลเงินดอลลาร์สหรัฐ